Sag om, hvorvidt far alene kan tillægges forældremyndigheden over børnene samt spørgsmålet om, hvorvidt samvær med mor skal overvåges grundet hendes psykiske tilstand
Ret: Retten på Frederiksberg (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

RETTEN PÅ FREDERIKSBERG
DOM

afsagt den 28. januar 2022

Sagen er behandlet for lukkede døre. Det er forbudt offentligt at gengive, hvad der er foregået i retsmødet, og at
offentliggøre navn, stilling eller bopæl eller på anden måde identiteten på nogen af de personer, der er nævnt i sagen.

Sag BS-38775/2021-FRB

Far
(beskikket advokat Hanne Menné)

mod

Mor
(beskikket advokat Jesper Nikolajsen)

Denne afgørelse er truffet af Dommer.

Sagens baggrund og parternes påstande
Familieretten har modtaget sagen den 11. oktober 2021.

Sagsøgeren, Far, har fremsat påstand om, at forældremyndigheden over
parternes fællesbørn Barn 1, Født 2009 og Barn 2, Født 2011 og Barn 3, Født
2013 tillægges Far alene.

Far har endvidere fremsat påstand om, at sagsøgte, Mor, ikke skal have samvær
med børnene, så længe hendes psykiske tilstand er således som beskrevet i den
børnefaglige undersøgelse, udarbejdet af Kommune i efteråret 2021, subsidiært
skal samværene være overvåget.



2

Mor, har fremsat påstand om frifindelse, således at Mor fortsat har
forældremyndigheden alene.

Såfremt Far bliver tillagt forældremyndigheden, skal Mor have samvær med
Barn 1, Barn 2, og Barn 3 i nedenstående omfang:

Løbende samvær:

En 7/7 deleordning, hvor samværet er delt ligeligt mellem Sagsøger og
Sagsøgte.

Sommerferie:

2 sammenhængende uger.

Sagsøger vælger placering af sommerferien først i de lige år. Sagsøgte vælger
placering af ferien først i de ulige år. Valget af placering af ferien skal være
meddelt den anden forældre på skrift inden den 1. marts det pågældende år.

Hvis valget af placering af ferien ikke er meddelt den anden forælder inden
denne dato, går retten til at vælge placering af ferien i det pågældende år over til
den anden forælder. Den forælder der vælger sidst det pågældende år, med-deler
på skrift den anden forælder om valget af placering af ferien inden den 1. april.
Hvis valget af placering af ferien ikke er meddelt den anden forælder in-den
denne dato, har denne forælder alene sommerferie med Person i henhold til hvad
forældrene kan aftale.

Efterårsferie

Fra fredag i uge 41 med afhentning kl. 15 til søndag i uge 42 kl. 16 med afleve-
ring kl. 16.

Vinterferie

Fra fredag i uge 6 med afhentning i skole til søndag i uge 7 med aflevering kl.
15.

Jul og nytår:

I lige år fra den 24. december kl. 11 til den 26. december kl. 11 I ulige år fra 31.
december kl. 11 til den 2. januar kl. 15

Påske:



3

I lige år fra fredag kl. 15.30 før palmesøndag til mandag (2. påskedag) kl. 19.00.

Såfremt Mor beholder forældremyndigheden, skal Far have samvær med Barn 1,
Barn 2 og Barn 3 i nedenstående omfang:

Løbende samvær:

I lige uger fra fredag med afhentning i skole til søndag kl. 16 med aflevering hos
sagsøgte.

I ulige uger fra onsdag med afhentning fra skole til torsdag med aflevering i
skole.

Sommerferie:

2 sammenhængende uger.

Sagsøger vælger placering af sommerferien først i de lige år. Sagsøgte vælger
placering af ferien først i de ulige år. Valget af placering af ferien skal være
meddelt den anden forældre på skrift inden den 1. marts det pågældende år.

Hvis valget af placering af ferien ikke er meddelt den anden forælder inden
denne dato, går retten til at vælge placering af ferien i det pågældende år over til
den anden forælder. Den forælder der vælger sidst det pågældende år, med-deler
på skrift den anden forælder om valget af placering af ferien inden den 1. april.
Hvis valget af placering af ferien ikke er meddelt den anden forælder in-den
denne dato, har denne forælder alene sommerferie med Person i henhold til hvad
forældrene kan aftale.

Efterårsferie

Fra onsdag i uge 42 med afhentning kl. 15 til søndag kl. 16 med aflevering kl.
16.

Vinterferie

Fra fredag i uge 6 med afhentning i skole til onsdag i uge 7 med aflevering kl.
15.

Jul og nytår:
I lige år fra den 24. december kl. 11 til den 26. december kl. 11 I ulige år fra 31.
december kl. 11 til den 2. januar kl. 15



4

Påske:

Hvis påsken falder i en lige uge, er samværet fra fredag kl. 13 i påsken til tirs-
dag efter påske med aflevering i skole.

Oplysningerne i sagen

Mor har forældremyndigheden alene i henhold til aftale.

Familieretshuset har den 29. juni 2021 truffet afgørelse om, at forældremyndig-
heden over de tre fællesbørn midlertidigt tillægges Far, mens sagen om
forældremyndighed behandles.

Familieretten har den 20. december 2021 stadfæstet denne afgørelse.

Boernesagkyndig og Dommer har holdt en samtale med alle tre børn.
Hovedindholdet fremgår af notat af 5. ja-nuar 2022.

Forklaringer

Far og Mor har afgivet forklaring under sagen, der fremgår af retsbogen.

Familierettens begrundelse og resultat

På baggrund af indholdet i den børnefaglige undersøgelse finder Familieretten,
at det på nuværende tidspunkt vil være bedst for børnene, at forældremyndig-
heden overføres til Far, jf. forældreansvarslovens § 14 og § 4. Fami-lieretten har
herved navnlig lagt vægt på det beskrevne i den børnefaglige un-dersøgelse om
Mors mentale tilstand.

Familieretten tager herefter Fars påstand vedrørende forældremyn-dighed til
følge.

Det lægges til grund, at alle tre børn savner deres mor, og at de har behov for at
have samvær med hende. Familieretten finder på nuværende tidspunkt, at
samværene skal foregå overvåget efter Familieretshusets nærmere bestemmelse
for at sikre, at samværene foregår under trygge rammer, jf. forældreansvarslo-
vens § 21, jf. § 4. Mor har forklaret, at hun i december 2021 var til den første
samtale hos en psykiater med henblik på udredning. Familieretten



5

fastsætter på denne baggrund overvåget samvær hver anden uge af to timers
varighed, i alt 12 gange.

Det må forventes, at Mor herefter er udredt, og parterne må, når de overvågede
samvær er gennemført rette henvendelse til Familieretshuset med henblik på en
vurdering af spørgsmålet om samvær på det grundlag, der på det tidspunkt
foreligger, hvis ikke parterne kan nå til enighed om en aftale om samvær.

Familieretten tager herefter Fars subsidiære påstand vedrørende samvær til
følge.

THI KENDES FOR RET:

Forældremyndigheden over Barn 1, Født 2009, Barn 2, Født 2011 og Barn 3,
Født 2013, overføres til Far.

Barn 1, Barn 2 og Barn 3 skal efter Familieretshusets nærmere bestemmelse
have overvåget samvær med deres Mor, hver anden uge af 2 timers varighed, i
alt 12 gange.

Ingen af parterne betaler sagsomkostninger til den anden part eller til statskas-
sen.